Source: http://www.ziarulderoman.ro/csm-roman-urca-pe-locul-al-patrulea-dupa-prima-victorie-din-2017/
Timestamp: 2017-04-24 19:11:39+00:00

Document:
CSM Roman urcă pe locul al patrulea după prima victorie din 2017 – Ziarul de Roman | Despre Ziarul de Roman
Articol publicat în data de: mie, 11 Ian 2017 Sport | de către Catalin Bargaoanu CSM Roman urcă pe locul al patrulea după prima victorie din 2017
Echipa de handbal feminin CSM Roman a disputat miercuri, 11 ianuarie, de la ora 15, în deplasare, partida din cadrul etapei a 12-a a Ligii Naționale de handbal, împotriva Măgurei Cisnădie.
Prima repriză a fost la discreția oaspetelor, CSM Roman conducând cu un aparent confortabil avantaj de opt goluri, 16-8, la finalul primelor 30 de minute. Măgura revine în primele minute ale celei de-a doua reprize și înscrie de nu mai puțin de șapte ori, față de un singur gol al romașcancelor. CSM Roman nu ratează, însă, victoria, pe final, câștigând la limită, 24-23. Echipa din Roman obține prima victorie din 2017 și a doua în deplasare în acest sezon, urcând pe locul al patrulea al clasamentului.
„A fost destul de greu. La pauză a avut loc un «scurt circuit» care se pare că ne-a afectat și din acest motiv am început repriza a doua foarte rău. Am avut acțiuni de unu la unu cu portarul ratate, am ratat și nu mai puțin de cinci lovituri de la 7 metri în această partidă, având emoții pe final. Am jucat practic contra noastră în repriza a doua”, a afirmat antrenorul principal al CSM Roman, Gheorghe Covaciu.
Clasată pe locul al șaptelea înainta acestui meci, CSM Roman urcă pe poziția a patra a clasamentului Ligii Naționale, cu 18 puncte. CSM Roman va întâlni CSM Bistrița, pe teren propriu, în ultima etapă a turului, duminică, 15 ianuarie, de la ora 11.
În cadrul etapei a 12-a a Ligii Naționale de handbal feminin au mai fost programate partidele: Corona Brașov – U Cluj 28-32 (vineri, 6 ianuarie), CSM Bistrița – HC Zalău 27-28 (duminică, 8 ianuarie), HCM Râmnicu Vâlcea – Dunărea Brăila 25 – 19, Unirea Slobozia – Danubius Galați 25 – 21 (marți, 10 ianuarie). Meciul Cetate Deva – SCM Craiova nu s-a mai disputat, clubul din Deva anunțând că nu se poate prezenta pe teren și, cel mai probabil, se va retrage din campionat. CSM București a avut pauză în programul acestei etapei, însă a jucat în devans, marți, 10 ianuarie, acasă, împotriva Coronei Brașov, scor 34-25, meciul din cadrul etapei a 13-a.
TAGURI CSM RomanhandbalLiga NationalaMăgura Cisnădie

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM